याज्ञवल्क्यस्मृतिः/व्यवहाराध्यायः/द्यूतसमाह्वयप्रकरणम्
<table>		
		
<td><p>		
	ग्लहे शतिकवृद्धेस्तु सभिकः पञ्चकं शतम्  ।गृह्णीयाद्धूर्तकितवादितराद्दशकं शतम्  । । २.१९९  । ।	</p>
<td><p>		
	स सम्यक्पालितो दद्याद्राज्ञे भागं यथाकृतम्  ।जितं उद्ग्राहयेज्जेत्रे दद्यात्सत्यं वचः क्षमी   । । २.२००  । ।	</p>
<td><p>		
	प्राप्ते नृपतिना भागे प्रसिद्धे धूर्तमण्डले   ।जितं ससभिके स्थाने दापयेदन्यथा न तु   । । २.२०१  । ।	</p>
<td><p>		
	द्रष्टारो व्यवहाराणां साक्षिणश्च त एव हि   ।राज्ञा सचिह्नं निर्वास्याः कूटाक्षोपधिदेविनः   । । २.२०२  । ।	</p>
<td><p>		
	द्यूतं एकमुखं कार्यं तस्करज्ञानकारणात् ।एष एव विधिर्ज्ञेयः प्राणिद्यूते समाह्वये   । । २.२०३  । ।	</p>
</table>